Ved inntak skal daglig leder gjøre dette reglementet kjent for elever og foreldre. Reglementet skal, til enhver tid, være i samsvar med Friskoleloven § 3-9. Reglene er til for å skape et trygt og godt miljø for alle.

**Ordensreglement for Land Montessoriskole**

* Jeg er høflig, hyggelig og inkluderende mot andre
* Jeg hverken mobber, bruker vold, truer eller krenker andre
* Jeg ønsker arbeidsro, og forstyrrer ikke andre i arbeidet
* Jeg kommer tidsnok til timen og deltar i undervisningen hele dagen
* Jeg tar vare på inventar og materiell, og holder orden
* Jeg viser respekt for andres eiendom, og lar andres ting være i fred
* Jeg tar ikke med brus, godteri etc.
* Jeg bruker ikke røyk, snuse eller er påvirket av rusmidler
* Jeg tar ikke med verdisaker, farlige gjenstander eller leker på skolen
* Jeg respekterer regler for bruk av mobiltelefon i skoletiden
* Jeg kaster snøball bare på angitt sted
* Jeg bruker ikke mobil i skoletiden. Den låses inn i eget skap av de ansatte.
* Jeg følger trafikkregler og bruker alltid hjelm når vi sykler på skoleveien (Trygg trafikk anbefaler at barn venter til 5. trinn før de sykler alene i trafikken, men det er opp til foresatte å bestemme når barna kan sykle til/fra skolen)

**Konsekvenser ved regelbrudd:**

1. Ved mindre brudd på ordensreglementet tar kontaktlærer en samtale med eleven, der eleven får rett til å forklare seg om forholdet, og tilkjennegi sitt syn. Kun muntlig irettesettelse av eleven er tillatt.
2. Ved gjentatte brudd varsler kontaktlærer foresatte
3. Ved svært alvorlige overtredelser eller ved mobbesaker informerer kontaktlærer daglig leder og foresatte. Det avtales et møte og det følges opp i henhold til «handlingsplan for et trygt og godt skolemiljø».
4. Om noen gjør skade på noe, er man ansvarlig for å rydde opp, reparere eller erstatte (deler av) det tapte med inntil 5000 kroner for hver enkelt skadevolding. Viser til lov om skadderstatning. Ulovlige forhold anmeldes til politiet (tyveri etc.).
5. Mobiltelefoner eller farlige gjenstander som blir tatt med hjemmefra kan ved behov bli beslaglagt.
6. Skaper man uro i forbindelse med undervisning eller bryter ordensreglementet gjentatte ganger, kan man vises ut for enkelttimer eller for resten av dagen. Eleven skal ha rett til å uttale seg og tilkjennegi sitt syn. Det er daglig leder som fatter vedtak. Bortvisning ut dagen er enkeltvedtak etter forvaltningsloven § 2, og foreldre/foresatte/eleven kan påklage vedtaket til fylkesmannen.